Diari Oficial de la Generalitat Valenciana


Sumari del DOGV 7115, del 20-09-2013 (2013/9001)

RESOLUCIÓ de 31 de juliol de 2013, del conseller de Presidència i Agricultura, Pesca, Alimentació i Aigua, per la qual s'amplia l'import global màxim, per a l'exercici 2013, de les ajudes destinades a sufragar els gastos d'arrancada d'arbres i altres vegetals afectats per malalties oficialment reconegudes i gestionades per la Direcció General de Producció Agrària i Ramaderia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7115

Data del DOGV
:   20-09-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/9001


Data del document
:   31-07-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 31 de juliol de 2013, del conseller de Presidència i Agricultura, Pesca, Alimentació i Aigua, per la qual s'amplia l'import global màxim, per a l'exercici 2013, de les ajudes destinades a sufragar els gastos d'arrancada d'arbres i altres vegetals afectats per malalties oficialment reconegudes i gestionades per la Direcció General de Producció Agrària i Ramaderia. [2013/9001]  
Per Resolució de 29 d'abril de 2013, del conseller de Presidència i Agricultura, Pesca, Alimentació i Aigua, es van publicar la línia pressupostària i l'import global màxim, per a l'exercici 2013, de les ajudes destinades a sufragar els gastos d'arrancada d'arbres i altres vegetals afectats per malalties oficialment reconegudes i gestionades per la Direcció General de Producció Agrària i Ramaderia (DOCV 7027, 20.05.2013).  
Atés que l'import de les ajudes sol·licitades és superior respecte al previst, i com que hi ha crèdit disponible en la línia T1938000 que les finança, esta Conselleria ha plantejat l'ampliació de l'import assignat a estes.   
D'acord amb això, i de conformitat amb l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu, de 26 de juny de 1991, i de conformitat amb allò que disposa l'article 40.1 de l'esmentat Text Refós de la Llei d'Hisenda Pública de la Generalitat Valenciana, correspon als òrgans superiors de la Generalitat Valenciana i als consellers, dins dels límits de l'article 28, autoritzar els gastos dels servicis a càrrec seu.  
  
Per tot això, i per tal de donar publicitat als crèdits màxims destinats a l'anualitat 2013 de la convocatòria d'ajudes efectuada per l'esmentada Resolució de 29 d'abril de 2013, vista la proposta del director general de Producció Agrària i Ramaderia, i en l'exercici de les competències que tinc atribuïdes, resolc:  
Modificar, per a l'exercici 2013, l'import global màxim destinat a les ajudes regulades per l'Orde 7/2012, de 26 de març, de la Conselleria d'Agricultura, Pesca, Alimentació i Aigua, per la qual s'aproven les bases de les ajudes indemnitzatòries per a l'eradicació i el control del bacteri de quarantena Erwinia amylovora (Burril) Winslow et. al., responsable de la malaltia coneguda com a foc bacterià de les rosàcies (DOCV 6767, 04.05.2012), comunicada a la Comissió Europea amb número SA.34489 (2012/XA), i s'amplia per un import de 15.855,97 euros, per la qual cosa l'import total destinat a estes ascendix a 194.388,15 euros, que es finançaran a càrrec de la línia pressupostària número T1938000 «Millorar la sanitat vegetal», del programa pressupostari 542.20 Investigació i Tecnologia Agrària.  
Les presents ajudes s'emmarquen dins del que establix l'article 10 del Reglament (CE) número 1857/2006 de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles (DOUE L 358, 16.12.2006).  
  
Esta resolució posa fi a la via administrativa i en contra només pot interposar-se recurs administratiu potestatiu de reposició, en el termini d'un mes, comptador des de l'endemà de la notificació, davant del mateix òrgan que la dicta, d'acord amb el que assenyalen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o pot ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, d'acord amb el que disposen els articles 10, 14 i 46 de la Llei 28/1998, de 13 de juliol, Reguladora de la Jurisdicció Contenciosa Administrativa.  
  
València, 31 de juliol de 2013.- El conseller de Presidència i d'Agricultura, Pesca, Alimentació i Aigua: José Císcar Bolufer.